Diari Oficial de la Generalitat Valenciana


Sumari del DOGV 1323, del 12-06-1990 (1990/817812)

RESOLUCIÓ de 25 de maig de 1990, de la Direcció General de la Funció Pública, per la qual es convoca concurs per a la provisió de llocs de treball del grup B. Ajudants d'Arxius i Biblioteques.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1323

Data del DOGV
:   12-06-1990

Secció del DOGV
:   AUTORITATS I PERSONAL

Número del document
:   1990/817812


Data del document
:   25-05-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 25 de maig de 1990 de la Direcció General de la Funció Pública, per la qual es convoca concurs per a la provisió de llocs de treball del grup B, Ajudants d'Arxius i Biblioteques.  
Concloses les proves d'habilitació del grup B, convocades en virtut de la Resolució de 13 de gener de 1989 (DOGV, núm. 1006 de 15 de febrer de 1989), cal convocar a concurs per a la provisió de lloes que puguen ser exercits per funcionaris de carrera d'Administració Especial, contractats laborals de caràcter indefinit, Ajudants d'Arxius i Biblioteques, pertanyents a l?esmentat grup, per tal de permetre així la mobilitat del personal ja integrat a l?àmbit de l'Administració de la Generalitat Valenciana que així ho sol·licite, i fer possible la redistribució defectius per atendre les necessitats d'aquesta, subsidiàriament es convoca també al personal nomenat habilitat per Resolució de 28 de setembre de 1989, (DOGV núm. 1.182 de 14 de novembre de 1989) de l?Hble. Sr. Conseller d'Administració Pública.  
Per tot això, d'acord amb allà previst a la Llei 10/85 de 31 de juliol, de la Funció Pública Valenciana, Decret 69/1986, de 2 de juny del Consell de la Generalitat Valenciana, pel qual s'aprovava el Reglament de selecció de Personal i Provisió de Llocs de Treball, i amb el Conveni Col·lectiu de Personal Laboral al servei de la Generalitat Valenciana, subscrit el 26 d'abril de 1988 (DOGV, núm. 843, de 10 de juny de 1988), es convoca concurs per a la provisió de llocs de treball del grup B, Ajudants d'Arxius i Biblioteques, els quals s'inclouen en l'annex I, d'acord a les següents bases:  
Primera.- Podran participar en aquest concurs:  
A) Els funcionaris de carrera del grup B que exercesquen llocs catalogats com a Ajudants d'Arxius i Biblioteques en els següents casos:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària si al final del termini de presentació d'instàncies portaven més de dos anys en aquesta situació.  
3. Quan es troben en situació de serveis especials.  
b) Amb caràcter forçós:  
1. Quan es troben en servei actiu en destinació provisional.  
2. Quan es troben en situació d'excedència forçosa.  
3. Els suspesos, una vegada finalitzat el temps de suspensió.  
B) Els contractats laborals de caràcter indefinit del grup B que exercesquen llocs catalogats com de Ajudants d'Arxius i Biblioteques, en els següents casos:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària si al final del termini de presentació d'instàncies duien més d'un any en aquesta situació  
3. Quan es troben en situació d'excedència forçosa.  
b) Amb caràcter forçós quan es troben en servei actiu amb destinació provisional.  
C) Amb caràcter forçós, el personal que superà les proves d'habilitació i va ser nomenat habilitat per Resolució de 28 de setembre de 1989 (DOGV núm. 1.182, de 14 de novembre de 1989), de l?Hble. Sr. Conseller d'Administració Pública, referent al personal que va superar les proves selectives del grup B, personal laboral, Ajudants d'Arxius i Biblioteques.  
Segona.-  
1. La determinació del personal que ocupa llocs de Ajudants d'Arxius i Biblioteques (grup B) es farà d'acord amb les relacions de llocs de treball publicats en el DOGV.  
2. Els funcionaris de carrera que participen en aquest concurs, no perdran la seua condició de funcionaris encara que el lloc on els destinen tinga la classificació de labora.  
3. En els supòsits d'excedència voluntària, forçosa o suspensió, serà la Direcció General de la Funció Pública la que acredite la possibilitat de participar en la convocatòria sobre la base del nomenament, el contracte o els antecedents documentals que justifiquen la condició de Ajudants d'Arxius i Biblioteques de la persona interessada.  
Tercera.-  
1. Els funcionaris de carrera en excedència forçosa i els suspesos que, complert el temps de suspensió, no participen en aquest concurs seran declarats excedents voluntaris.  
2. Els funcionaris i contractats laborals de caràcter indefinit amb destinació provisional que no hi participen seran destinats per sorteig i amb caràcter forçós a les vacants que resulten després d'atendre les sol·licituds de la resta dels concursants que tinguen la condició de funcionaris de carrera i de contractats laborals de caràcter indefinit.  
3. El personal habilitat ressenyat en l'apartat C) de la base primera que no hi participe, perdrà tots els seus drets, i la condició d'habilitat de la Generalitat Valenciana.  
Quarta.- Les sol·licituds per prendre part en aquesta convocatòria, s'adreçaran a la Direcció General de la Funció Pública, Conselleria d'Administració Pública, c/ del Miquelet núm 5, 46812 - València, i ajustades al model publicat com a annex II d'aquesta resolució, i es presentaran en el termini de 15 dies hàbils, comptadors a partir de l'endemà de la publicació d'aquesta convocatòria en el DOGV, al Registre General de la Conselleria d'Administració Pública o als Serveis Generals o Territorials de les respectives conselleries.  
Cinquena.- Les peticions es formalitzaran mitjançant la cita, per ordre de prelació, segon el número que cada lloc de treball té adjudicat en aquest concurs de trasllats.  
Sisena.- La valoració dels mèrits per a l'adjudicació dels llocs als funcionaris de carrera i als contractats laborals de caràcter indefinit es farà d?acord amb l?establert per la Resolució de 27 de gener de 1988 (DOGV núm. 754, de 2 de febrer de 1988) de la Direcció General de la Funció Pública per la qual s'estableix el barem aplicable en els concurs per a la provisió de llocs de la Generalitat Valenciana.  
Setena.- Els mèrits hauran d'acreditar-se amb documents fefaents o amb la còpia compulsada d'aquests, expedits per les institucions o organismes que pertoquen i, si cal, per les secretaries generals de les conselleries on presten els seus serveis els concursants. Aquells mèrits que figuren anotats en el Registre Personal de la Direcció General de la Funció Pública, no caldrà acreditar-los documentalment, sense perjudici de la ulterior verificació per aquesta Unitat de Registre, i sempre que la persona interessada, en la instància, en faça menció expressa.  
Els concursants que procedesquen de la situació de suspens adjuntaran a la seua sol·licitud documentació acreditativa de la terminació del període de suspensió.  
Els excedents voluntaris per interès particular adjuntaran a la seua sol·licitud declaració de no haver estat separats del servei en qualsevol de les administracions públiques.  
Vuitena  
1. L'ordre de prioritat per a l'adjudicació de les places al personal funcionari i al contractat laboral de caràcter indefinit l?establirà la puntuació obtinguda segons el barem de la base sisena, sense perjudici de l'establert en l'art. 42 de la Llei 10/85 de 31 de juliol i els articles 8 i 10 del conveni col·lectiu vigent per al personal al servei de la Generalitat Valenciana.  
Els casos d'empat en la puntuació final seran resolts pel tribunal atenent el criteri de major antiguitat. En cas de persistir l'empat, es resoldrà atenent la puntuació obtinguda per titulacions i diplomes. Si encara persisteix, la plaça s'adjudicarà per sorteig.  
2. Adjudicats els llocs, s'assignaran les vacants als habilitats per l'ordre establert en la Resolució del Tribunal Qualificador de 14 de juny de 1989 (DOGV núm. 1.114, de 25 de juliol de 1989).  
Al personal habilitat que no li haja estat adjudicat cap dels llocs sol·licitats, se li ofertaran les vacants que no hi hagen estat assignades, i podrà optar-hi seguint l'ordre establert a la resolució esmentada en el paràgraf anterior.  
Si, una vegada finalitzat el procés d'adjudicació descrit en el paràgraf anterior, hi havia vacants sense cobrir, s'assignaran forçosament per sorteig als habilitats pendents de destinació, seguint l'ordre de menor a major puntuació establert en la citada resolució.  
En el supòsit que, adjudicades totes les vacants, hi havia habilitats als quals no se'ls havia atorgat cap vacant, se'ls adjudicaran, amb caràcter provisional, les resultes d'aquest concurs atenent l'ordre d'assignació esmentat a la Resolució de 14 de juny de 1989.  
Novena.-  
1. Els trasllats que es deriven de la resolució d'aquest concurs, tindran la consideració de voluntaris per a aquell personal que no hi haja hagut de concursar amb caràcter forçós.  
2. Les destinacions adjudicades seran irrenunciables.  
Desena.- Aquesta convocatòria es resoldrà mitjançant una resolució de l'Il·lm. Sr. Director General de la Funció Pública en el termini màxim de 3 mesos comptadors des de la finalització del termini de presentació d'instàncies.  
Onzena.- La composició del Tribunal que efectuarà la valoració dels mèrits serà aquesta:  
Titulars.-  
-- Sr. Javier Sánchez Portas, Conselleria de Cultura Educació i Ciència.  
- Sr. Luis Felipe Pastor Revuelta, Conselleria de Cultura Educació i Ciència.  
- Sr. Carmen García Arias, representant de la Direcció General de la Funció Pública.  
- Sr. Francisco Nàjera Alvárez, representant del sindicat UGT.  
- Sr. Martín García Hernández, representant del sindicat CCOO.  
Suplents:  
- Sr. Salvador Chapa Villalba, Conselleria de Cultura Educació i Ciència.  
- Sr. Francisco Torres Faus, Conselleria de Cultura Educació i Ciència.  
- Sra. Jaime Esteban Senís, representant de la Direcció General de la Funció Pública.  
- Sr. Víctor Sánchez Gonzalez, representant del sindicat UGT.  
- Sra. Pilar Pascual Sánchez, representant del sindicat CC00  
València, 25 de maig de 1990 - El Director General de la Funció Pública: Rafael García i Maties.  
Veure annex